cyanic-selkie/wikianc huggingface dataset:
ஜெசிக்கா சிம்சன்
விமர்சனமும் முரண்பாடு்ம்
2008 ஆம் ஆண்டு சூலை 19 இல் விஸ்கான்சினில் உள்ள கண்ட்ரி தண்டர் விழாவில் சிம்ஸன் இசை நிகழ்ச்சி நடத்தினார். அவர் கூட்டத்தினரால் கலாட்டா செய்யப்பட்டு நாட்டுப்புற இசை விமர்சகர்களிடம் மோசமான வரவேற்பைப் பெற்றார். இதற்கு பதிலளிக்கும் விதமாக "ஜெசிக்கா சிம்ஸன் குறித்த உங்கள் கருத்து என்னவென்றோ அல்லது நீங்கள் பத்திரிக்கையை வாங்குகிறீர்கள் என்றோ எனக்குத் தெரியாது, ஆனால் நான் டெக்ஸாஸை சேர்ந்த ஒரு பெண் என்பதையும்; நானும் உங்களைப் போன்றவள்தான் என்பதையும் நீங்கள் தெரிந்துகொள்ள வேண்டும். நான் விரும்பியதைச் செய்கிறேன் ஒரு பையனுடன் டேட்டிங் செல்கிறேன்" என்று கூறினார்.
நிக் லாஷேவுடன் திருமணம்
தங்களுடைய மூன்றாம் ஆண்டு திருமண நினைவுநாளாக இருந்தபோதிலும் ஆப்ரிக்காவிற்கான நிதியுதவித் திரட்டல் பயணத்திற்கு தன்னுடன் லாஷே சேர்ந்துகொள்ளாதபோதே தன்னுடைய திருமணம் முடிவுக்கு வந்துவிட்டது தனக்குத் தெரியும் என்று அவர் 2006 ஆம் ஆண்டு அக்டோபரில் ஜேன் பத்திரிக்கைக்கு சிம்ஸன் தெரிவித்தார்.
இந்தத் தம்பதியினர் நியூலிவெட்ஸ் படம்பிடிக்கப்பட்ட கலாபஸாஸ் மேன்சனை மால்கம் இன் தி மிடில் நட்சத்திரமான ஜஸ்டின் பென்ஃபீல்டிற்கு வெளிப்படுத்தப்படாத தொகைக்கு விற்றுவிட்டனர். அவருடைய விவாகரத்தைத் தொடர்ந்து சிம்ஸனின் புகழ் அதிகரித்தது, அவர் எம்ப்ளாயி ஆஃப் தி மன்த்தில் உடன் நடித்த டேன் குக் மற்றும் மரூன் 5ஐச் சேர்ந்த ஆடம் லெவின் ஆகியோரோடு காதல் செய்வதாக செய்தி வெளியானது. 2007 ஆம் ஆண்டு பிப்ரவரி 6 இல் அவருடைய முன்னாள் கணவர் மீண்டும் அவருடன் டேட்டிங் செய்ய முயற்சிப்பதால் அவர் பாதிக்கப்பட்டிருக்கிறார் என்று அசோசியேட்டட் பிரஸ் செய்தி வெளியிட்டது. "ஆம், இது என்னை பாதிக்கிறது" ஏலி பத்திரிக்கையின் மார்ச் வெளியீட்டிற்கு அளி்த்த நேர்காணலில் இந்த 26 வயது பாடகியும் நடிகையுமான இவர் கூறினார். "இரண்டு மூன்று வாரங்களுக்கு பின்பா? ஆம், இது ஒரு வகையில் என்னை பாதிக்கிறது என்று சொல்லலாம்."
பிற உறவுகள்
அவருடைய விவாகரத்தைத் தொடர்ந்து இசைக்கலைஞரான ஜான் மேயர் உடன் சிம்சன் அவ்வப்போது உறவுகொண்டிருந்தார். டேட்டிங் வதந்திகள் பீப்பிள் பத்திரிக்கையின் 2006 ஆம் ஆண்டு கட்டுரையுடன் தொடங்கியது, ஆனால் இது சிம்ஸனும் மேயரும் ஒன்றாக நியூயார்க் நகரத்தில் புத்தாண்டு தினத்தை கழித்தபோது இது துரிதமடைந்தது, இவர் இருவருமே கிறிஸ்டினா ஆகுலிராவின் 2006 ஆம் ஆண்டு புத்தாண்டு நிகழ்ச்சியில் கலந்துகொண்டனர். இந்த ஜோடி முடிவில் 2007 ஆம் ஆண்டு மேயில் நல்லமுறையில் பிரிந்துவிட்டனர்.
2007 ஆம் ஆண்டு நவம்பரில் டல்லாஸ் கௌபாய்ஸின் குவார்ட்டர்பேக்கான டோனி ரோமோவுடன் டேட்டிங் சென்றார். இந்த டல்லாஸ் கௌபாய்ஸ் ரசிகர்களிடைய சில முரண்பாடுகளைத் தோற்றுவித்தது, அவர் ரோமோவை அவருடைய மோசமான கால்பந்தாட்ட விளையாட்டிற்காக குற்றம்சாட்டியிருந்தார். கௌபாயின் ரசிகர்களுள் சிலர் "ஜான் லெனானை" நாசம்செய்ததாக பீட்டில்ஸ் ரசிகர்கள் குற்றம்சாட்டப்பட்ட யோகோ ஓனோவோடு ஒப்பிட்டு சிம்ஸனுக்கு யோகோ ரோமோ என்று பட்டப்பெயர் சூட்டினர். கௌபாய்ஸின் விளையாத பருவத்தின்போது ரோமோவும் சிம்ஸனும் சுற்றுப்பயணம் சென்றிருக்கையில் கௌபாய்ஸ் ஜியண்ட்ஸிடம் தோல்வியுற்றபோது இது இன்னும் தீவிரமடைந்தது. பாக்ஸ் ஒளிபரப்பாளரான டெர்ரி பிராட்ஷா சிம்ஸனும் ரோமோவும் மெக்ஸிகோவிற்கு சென்றிருந்தார்களா என்று கேள்வி எழுப்பினார்.
"டோனி மட்டும் என்னை அழைத்து, 'டெர்ரி, ஜெஸிக்காவும் நானும் மெக்ஸிகோவிற்கு செல்கிறோம்,' என்று கூறியிருந்தால் நான்: 'உங்களுக்கென்ன பைத்தியமா? அப்படிச் செய்யாதீர்கள்! பாப்பராஸி உங்களைக் கண்டுபிடித்துவிடும். நீ ஒரு நட்சத்திரம். அவளும் ஒரு நட்சத்திரம். இது நடக்கத்தான் போகிறது,' " என்று கூறியிருப்பேன் என ஃபோர்ட் வொர்த் ஸ்டார்-டெலிகிராமிற்கு அளித்த பேட்டியில் பிராட்ஷா கூறினார்.
சூப்பர் பவுலை 2008 இல் ஜியண்ட்ஸ் வென்ற பின்னர் அதிபர் புஷ் கூட நகைச்சுவையாக "ஜெசிக்கா ஜிங்ஸை" சேர்த்துக்கொண்டிருக்கலாம். வெற்றிபெற்ற அணிக்கான பாரம்பரிய வெள்ளை மாளிகை வரவேற்பின்போது அதிபர் "நாங்கள் ஜெசிக்கா சிம்ஸனை ஜனநாயகக் கட்சி தேசிய உடன்படிக்கைக்கு அனுப்ப இருக்கிறோம்" என்று குறிப்பிட்டார்.
2009 ஆம் ஆண்டு சூலை 13 இல் பீப்பிள் பத்திரிக்கை ரோமோவும் சிம்ஸனும் தங்கள் உறவை முடித்துக்கொள்கிறார்கள் என்று தெரிவித்தது. இந்த பாப் நட்சத்திரத்திற்கு நெருக்கமான ஒருவர் ரோமோ சிம்ஸனுடனான உறவை சூலை 9 இல் பிரித்துக்கொண்டார் - அவருடைய 29வது பிறந்தநாளுக்கு முந்தைய இரவில் - என்று பத்திரிக்கையிடம் கூறினார். "அவர் மனமுடைந்து போயிருக்கிறார்," என்றார் அவர். "அவர் டோனியை விரும்பினார். ஆனால் இது தாமதமாகவேனும் சிக்கலானதல்ல. அவர் தன்னுடைய இசை வாழ்க்கையில் பரபரப்பாக ஈடுபட்டிருக்கிறார் என்பதோடு தன்னுடைய நிகழ்ச்சியைத் (தி பிரைஸ் ஆஃப் பியூட்டி) தொடங்கவும் தயாராகியிருக்கிறார். அவர்கள் பிரிந்துவிட தீர்மானித்திருக்கின்றனர்."
சமூகப் பணி
சிம்ஸன் ஆபரேஷன் ஸ்மைல்ஸின் சர்வதேச இளைஞர் தூதுவராக இருக்கிறார்.
மார்ச் 2007 இல் சிம்ஸன் நிவா லாரெடோவில் உள்ள எலிம் ஆதரவற்றோர் இல்லத்திற்கு புதிய சிரிஸ்லர் மின்வேன் ஒன்றை அளித்தார். 2006 எம்டிவி வீடியோ மியூசிக் விருதுகளில் சிரிஸ்லர் கிராஸ்ஃபயர் ஸ்போர்ட்ஸ் கார் ஒன்றை சிம்ஸன் வென்றார், ஆனால் ஆதரவற்றோர் இல்லத்திற்கு உதவும் விதமாக 50,000 டாலர் ஆடம்பரக் காரை ஒரு மினிவேனுக்காக மாற்றிக்கொண்டார்.
புற இணைப்புகள்
பகுப்பு:1980 பிறப்புகள் பகுப்பு:அமெரிக்க நடன இசைக் கலைஞர்கள் பகுப்பு:அமெரிக்கத் திரைப்பட நடிகர்கள் பகுப்பு:அமெரிக்க பாப் பாடகர்கள் பகுப்பு:அமெரிக்க தொலைக்காட்சி நடிகர்கள் பகுப்பு:வாழும் நபர்கள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்க தொலைக்காட்சி நடிகைகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள் பகுப்பு:கூகுள் தமிழாக்கம்-ஆங்கிலத் திரைப்படம்
ஆர்கியா
ஆர்கியா (Argya) என்பது லியோத்ரிச்சிடே குடும்பத்தில் உள்ள பாசரைன் பறவைகளின் பேரினமாகும். இந்த பேரினத்தின் சிற்றினங்கள் ஆப்பிரிக்கா மற்றும் தெற்காசியா முழுவதும் காணப்படுகின்றன. பொதுவாக இவை பெரிய குழுக்களாக நீண்ட வாலுடன் காணப்படும் பறவைகள் ஆகும். இந்தப் பேரினத்தின் சிற்றினங்கள் முன்பு டர்டாய்ட்சு மற்றும் காருலாக்சு பேரினத்தின் கீழ் வகைப்படுத்தப்பட்டன.
சிற்றினங்கள்
இந்த பேரினத்தில் 16 சிற்றினங்கள் உள்ளன. அவை:
மேற்கோள்கள்
பகுப்பு:பறவைப் பேரினங்கள்
நரேந்திர மோடி விளையாட்டரங்கம்
நரேந்திர மோடி விளையாட்டரங்கம் (નરેન્દ્ર મોદી સ્ટેડિયમ), முன்னர் மொதெரா விளையாட்டரங்கம் என்று அழைக்கப்பட்டது, அகமதாபாத் நகரத்தில் சர்தார் வல்லபாய் படேல் விளையாட்டரங்க வளாகத்தில் உள்ள துடுப்பாட்ட அரங்கம் ஆகும். நரேந்திர மோதி விளையாட்டரங்கம், இந்தியாவின் குஜராத் மாநிலத்தின் அகமதாபாத் மாநகராட்சியின் மொதெரா பகுதியில் உள்ளது. ஆத்திரேலியா புல்லைக் கொண்டு, முட்டை வடிவத்தில் 63 ஏக்கர் பரப்பளவில் அமைக்கப்பட்ட இந்த விளையாட்டரங்கத்தை, 1,10,000 பார்வையாளர்கள் அமர்ந்து காணக்கூடிய வகையில் 2020-இல் கட்டி முடிக்கப்பட்டது. இந்த விளையாட்டரங்கத்தின் உரிமையாளர்கள் குஜராத் துடுப்பாட்டச் சங்கம் ஆகும். 24 பிப்ரவரி 2021 அன்று இப்புதிய விளையாட்டரங்கத்திற்கு, நரேந்திர மோடி விளையாட்டரங்கம் எனும் பெயரிட்டு, இந்தியக் குடியரசுத் தலைவர் ராம் நாத் கோவிந்த் 24 பிப்ரவரி 2021 அன்று அதிகாரப்பூர்வமாக திறந்து வைத்தார். இது ஒரு இலட்சட்திற்கும் மேல் பார்வையாளர்கள் அமரும் வகையில் கட்டப்பட்ட உலகின் பெரிய விளையாட்டரங்கம் ஆகும்.
வரலாறு
முதன் முதலில் இந்த விளையாட்டரங்கம் 1983-இல் கட்டப்பட்டு, 2006-இல் சீரமைக்கப்பட்டது. 2015-இல் இந்த விளையாட்டரகை முழுவதும் இடித்து பன்னாட்டுத் தரத்தில் பெரிதாக கட்டுவதற்கு முடிவு செய்யப்பட்டது. பிப்ரவரி 2020-இல் 63 ஏக்கர் பரப்பளவில், 1,10,000 பேர் அமரும் வகையில் ரூபாய் 800 கோடி செலவில் கட்டி முடிக்கப்பட்ட புதிய விளையாட்டரங்கத்திற்கு நரேந்திர மோடி விளையாட்டரங்கம்  எனப்பெயரிடப்பட்டு, 24 பிப்ரவரி, 2021 அன்று இந்தியக் குடியரசுத் தலைவர். ராம் நாத் கோவிந்தால் திறந்து வைக்கப்பட்டது.
உலக கிரிக்கெட் போட்டிகள்
பழைய விளையாட்டரங்கத்தில் ஒரு நாள் உலக துடுப்பாட்டப் போட்டிகள் நடைபெற்றுள்ளது. அவைகள் வருமாறு;
புதிய விளையாட்டரங்கத்தில் இந்தியா - இங்கிலாந்து துடுப்பாட்டப் போட்டிகள், 2021
இந்தியா மற்றும் இங்கிலாந்து நாடுகளின் துடுப்பாட்ட வீரர்கள் கலந்து கொள்ளும் தேர்வுத் துடுப்பாட்டம் மற்றும் இருபது20 போட்டிகள், இப்புதிய விளையாட்டரங்கத்தில் 24 பிப்ரவரி 2021 முதல் 28 மார்ச் 2021 முடிய நடைபெறுகிறது.
நமஸ்தே டிரம்ப்
ஐக்கிய அமெரிக்காவின் அதிபர் டோனால்ட் டிரம்ப் இந்தியாவிற்கு வருகை தந்த போது, நடைபெற்ற வரவேற்பு நிகழ்ச்சி இந்த புதிய விளையாட்டரங்கத்தில் 24 பிப்ரவரி 2020 அன்று நடைபெற்றது.
வெளி இணைப்புகள்
பகுப்பு:இந்தியத் துடுப்பாட்ட மைதானங்கள் பகுப்பு:அகமதாபாத் மாவட்டம் பகுப்பு:அகமதாபாத் பகுப்பு:இந்திய விளையாட்டரங்குகள்
காதல் கொண்டேன்
காதல் கொண்டேன் ஒரு தமிழ் திரைப்படம். இத்திரைப்படம், 2003 இல் வெளிவந்தது. தனுஷ் இப்படத்தின் கதாநாயகன் ஆவார். சோனியா அகர்வால் இப்படத்தின் கதாநாயகி ஆவார். இதை இயக்கியவர் செல்வராகவன். தனுஷிற்கு இத்திரைப்படம் ஒரு திருப்பு முனையாக இருந்தது. நன்கு நடிக்க கூடியவர் என்ற பெயரைப் பெற்று தந்தது.
மேற்கோள்கள்
பகுப்பு:2003 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தனுஷ் நடித்துள்ள திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:இந்திய நாடகத் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:செல்வராகவன் இயக்கிய திரைப்படங்கள்
கணிதத்தின் மொழி
கணிதத்தின் மொழி (language of mathematics) என்பது இயல்மொழிகளின் (தமிழ், ஆங்கிலம்...) நீட்சியாகும். கணிதத்திலும் அறிவியலிலும் விதிகள், தேற்றங்கள், கணித நிறுவல்கள், பகுப்புவழி பகுத்தறிதல் தீர்மானங்கள் மேலும் பல முடிவுகளைச் சுருக்கமாகவும் நுட்பமாகவும் தெளிவாகவும் கூறுவதற்கு இது பயன்படுகிறது.
கூறுகள்
கணித மொழியின் முதன்மைக் கூறுகள்:
புரிதல்
கணிதத்தின் மொழியின் இத்தகையப் பண்புகளால் அதனைப் புரிந்து கொள்வது பொதுவாகச் சிரமமானது. இதனைச் சமாளிப்பதற்குக் கணித மொழி குறித்து சிறிதளவாவது முன்னறிதல் வேண்டும்.
மின்னியியல் உடற்செயலியல் வல்லுநர் எச். பி. வில்லியம்சின் கணித மொழியை மூளையின் செயற்பாடுகளோடு ஒப்பிட்டுள்ளார்.
மேற்கோள்கள்
பகுப்பு:துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள் பகுப்பு:கணிதம் பகுப்பு:மொழி
சி. ஆர். வெங்கடேஷ்
'''சி. ஆர். வெங்கடேஷ்' (C.R. Venkatesh'') ஒரு இந்திய தொழிலதிபர் மற்றும் நிறுவனர், 2000 ஆம் ஆண்டில் நிறுவப்பட்ட இந்திய தகவல் மற்றும் சந்தைப்படுத்தல் சேவை வழங்குநரான டாட் காம் இன்ஃபோவே (Dot Com Infoway-DCI)-வின் நிர்வாக இயக்குனர் மற்றும் தலைமை நிர்வாக அதிகாரியாவார். . இவர் இந்திய ஏஞ்சல் நெட்வொர்க்கில் உறுப்பினராக உள்ளார். சி. ஆர். வெங்கடேஷ் மகெஸ்டர் (Magzter) நிறுவனத்தின் இணை நிறுவனருமாவார்.
கல்வி
வெங்கடேஷ் மதுரையில் உள்ள விகாசா பள்ளியில் கல்வி பயின்றார். சென்னை, அண்ணா பல்கலையில் மெக்கானிக்கல் இன்ஜினியரீங் பட்டம் பெற்றார்.
மேற்கோள்கள்
பகுப்பு:வாழும் நபர்கள் பகுப்பு:1973 பிறப்புகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழகத் தொழிலதிபர்கள்
அர்ஜென்டீனாவில் இந்து மதம்
பகுப்பு:நாடுகள் வாரியாக இந்து சமயம் பகுப்பு:அர்ஜென்டினா
சேமிப்பு வேர்
right|thumb|இஞ்சி வேர்கள்
சேமிப்பு வேர்கள் (English: Underground storage organ) என்பவை சில தாவரங்களின் முதன்மை வேர்களோ, வேற்றிட வேர்களோ உணவைச் சேமித்து வைப்பதனால் பருத்து சதைப்பற்றுடன் காணப்படும். அந்த பருத்தப் பாகங்கள் சேமிப்பு வேர்கள் எனவும், வேர்க் கிழங்குகள், கிழங்குவேர்கள் எனவும் அறியப்படுகின்றன. இவ்வகை வேர்கள் காணப்படும் தாவர இனங்கள் வேர்த் தண்டுத் தாவரங்கள் என அழைக்கப்படுகின்றன.
வகைகள்
சில வேர்த் தண்டுச் செடிகளில் முதன்மை வேர்களிலேயே சேமிப்பு வேர்கள் காணப்படுகின்றன. அதன் வடிவங்களின் அடிப்படையில் மூன்று வகைகளாக பிரிக்கப்படுகின்றன. கூம்பு வடிவம் (எ.கா கேரட்டு), கதிர்வடிவம் (எ.கா முள்ளங்கி), பம்பர வடிவம் (எ.கா பீட்டுரூட்டு).
அதே போல சில வேர்த் தண்டுச் செடிகளில் வேற்றிட வேர்களிலேயே சேமிப்பு வேர்கள் காணப்படுகின்றன. அவ்வகைத் தாவரங்களின் வேர்க் கிழங்குகளை மூன்று வகையாக பிரிப்பர். கிழங்கு வேர்கள் (எ.கா சர்க்கரை வள்ளி கிழங்கு), கொத்து வேர்கள் (எ.கா டாலியா), முடிச்சு வேர்கள் (எ.கா மஞ்சள்).
குறிப்புகள்
பகுப்பு:தாவர அமைப்பியல் பகுப்பு:உயிரியல் துறைச்சொற்கள்
புளூ என்சின் - 4
பி.இ-4 (ஆங்கிலம்: BE-4 அல்லது Blue Engine 4) என்பது தற்போது தயாரிப்பில் இருக்கும் மிகப் பெரிய செலுத்து வாகன இயந்திரம் ஆகும். இவ்வியந்திரம் ப்ளூ ஆர்ஜின் (Blue Origin) எனும் நிறுவனத்தால் தயாரிக்கப்பட்டு வருகிறது. இவ்வியந்திரம் 2,400 கிலோநியூட்டன் உந்துகை சக்தியைத் தர வல்லது. இதன் முதல் பயன்பாடு 2019 ஆம் ஆண்டு எனத் திட்டமிடப்பட்டுள்ளது. முதலில் இவ்வியந்திரம்ப்ளூ ஆர்ஜின் (Blue Origin) நிறுவனத்தின் செலுத்து வாகனங்களில் மட்டும் பயன்படுத்தப்படும் என திட்டமிடப்பட்டது, பின்னர் அட்லஸ் வி செலுத்து வாகத்திலும் பயன்படுத்தலாம் என முடிவெடுக்கப்பட்டது. இவ்வியந்திரத்தை உருவாக்கும் முயற்சி 2011 ஆம் ஆண்டு தொடங்கப்பட்டது. இவ்வியந்திரத்தில் திரவ ஆக்ஸிஜனும் திரவ மீத்தேனும் எரிபொருளாகப் பயன்படுத்தப்படும். 2014 ஆம் ஆண்டு செப்டம்பர் மாதம் வரை இவ்வியந்திரத்தின் தயாரிப்பைப் பற்றிய விவரங்களை ப்ளூ ஆர்ஜின (Blue Origin) நிறுவனம் வெளியிடவில்லை. .
மேற்கோள்கள்
பகுப்பு:அமெரிக்க விண்வெளித் திட்டங்கள்
வரவர ராவ்
கைது
மகாராட்டிர மாநிலம், பீமா கோரேகானில் நடந்த கலவர வழக்கு மற்றும் இந்தியப் பிரதமர் நரேந்திர மோதியைக் கொல்ல சதித்திட்டம் தீட்டியது போன்ற குற்றங்களைச்சாட்டி, இவர் உள்ளிட்ட இடதுசாரி ஆதரவாளர்கள் ஐந்து பேர் வீடுகளில் புனே காவல்துறையினர் 2018 ஆகத்து 28 அன்று சோதனை நடத்தினர். பின்னர் இந்த ஐந்து பேரும் கைது செய்யப்பட்டனர். இந்த கைதுகளுக்கு நாடுமுழுவதும் பரவலான எதிர்ப்பு ஏற்பட்டது. உச்ச நீதிமன்றம் இவர்கள் கைது தொடர்பாக அரசிடம் பல கேள்விகளை எழுப்பியதுடன், அவர்களைச் சிறையில் அடைக்ககாமல், வீட்டுக் காவலில் வைத்து விசாரிக்க உத்தரவிட்டது.
வெளி இணைப்புகள்
பகுப்பு:1940 பிறப்புகள் பகுப்பு:வாழும் நபர்கள் பகுப்பு:இந்திய ஊடகவியலாளர்கள் பகுப்பு:இந்தியக் கவிஞர்கள் பகுப்பு:தெலுங்கு மக்கள் பகுப்பு:தெலுங்கு கவிஞர்கள்
புன்னை
thumb|right|250px|புன்னை மரமும் அதன் காய்களும்
புன்னை (calophyllum inophyllum) மிகவும் அழகிய தோற்றம் கொண்ட மரங்களுள் ஒன்றாகும். இதன் இலைகள் சற்றுப் பெரியவாகவும், பளபளப்பாகவும் இருக்கும். வெண்ணிறப் பூவும் மஞ்சள் நிறப் பூந்துகட் பகுதியும் கொண்டது. புன்னை மரத்தின் அறிவியற் பெயர் calophyllum inophyllum என்பதின் முதற்பகுதி calophyllum என்பதன் பொருள் அழகான இலை. calo என்பது கிரேக்கச் சொல்லான καλός (காலோசு), என்பதில் இருந்து பெற்றது. அதன் பொருள் அழகானது, அருமையானது என்பது. phyllum (φύλλον) என்பது இலை. சிங்கள மொழியில் இது தொம்ப (දොඔ) எனவும், மலையாளத்தில் புன்னாகம் പുന്നാഗം எனவும் அழைக்கப்படுகிறது.
இது இந்தியாவின் கிழக்கு, மேற்கு கடற்கரையோரப் பகுதிகள், மியன்மார், மலேசியா, ஆத்திரேலியா, இலங்கை, கிழக்காபிரிக்கக் கரையை அண்டிய தீவுகள் ஆகிய இடங்களில் காணப்படுகின்றது. இது ஏனைய பல இனத் தாவரங்கள் வளர முடியாத, வரண்ட மணற் பாங்கான கடற்கரையோரங்களில் வளரக்கூடியது. இந்தியாவில் மும்பாய்க்கும் இரத்தினகிரிக்கும் இடைப்பட்ட பகுதியிலும், அந்தமான் தீவுகளிலும் பெருமளவில் காணப்படுகின்றது. தமிழ்நாட்டிலும் கடற்கரையோரப்பகுதிகளில் காணலாம்.
சரயு ஆற்றின் படித்துறைகள்
இந்தியாவின் உத்தரப் பிரதேச மாநிலத்தின் அவத் பகுதியில் அமைந்த அயோத்தி நகரத்தில் பாயும் சரயு ஆற்றின் கரையில் அமைந்த பல படித்துறைகளை இராமரின் படித்துறைகள் (Ram ki Paidi) என்பர். அயோத்தியில் ராம ஜென்ம பூமியில் அமைந்த குழந்தை இராமரை தர்சனம் செய்ய இந்தியா முழுவதிலிருந்து புனித யாத்திரை மேற்கொள்ளும் பக்தர்கள அனைவரும் சரயு ஆற்றில் குளிப்பதற்கு வசதியாக பல படித்துறைகள் நிறுவப்பட்டுள்ளது. தீபாவளி நாளன்று சரயு ஆற்றின் படித்துறைகள் முழுவதும் அகல் விளக்குகள் பொறித்து வைப்பர். 2019-ஆம் ஆண்டில் தீபாவளி நாளில் சரயு படித்துறைகளில் பக்தர்கள் 4.5 இலட்சம் அகல்விளக்குகள் எரிய விட்டு கின்னஸ் சாதனை படைத்தனர்.
புன்னை
இதன் தோற்றம் காரணமாக, நகரப் பகுதிகளில் அழகுக்காக சாலையோரங்களில் நட்டு வளர்க்கப்படுகின்றது.
சரயு ஆற்றின் படித்துறைகள்
மேற்கோள்கள்
பகுப்பு:அயோத்தி பகுப்பு:அயோத்தி மாவட்டம்
புன்னை
இலக்கியப் பயன்பாடு
திருஞானசம்பந்தமூர்த்தி சுவாமிகள் அருளிய மூன்றாம் திருமுறையில் இப்புன்னை மரம் பற்றிக் குறிப்பிடப்பட்டுள்ளது. இப்பதிகம் மேல் வருமாறு.
பைங்கோட்டு மலர்ப்புன்னைப் பறவைகாள் பயப்பூரச்
செங்காட்டங் குடிமேய சிறுத்தொண்டன் பணிசெய்ய
வெங்காட்டு ளனலேந்தி விளையாடும் பெருமானே.
(புன்னை மரத்தின் பூ சிட்டுக்குருவியின் பொரித்த முட்டை போல இருப்பதாகக் கூறுகின்றது).
மு. முருகேசன்
மு.முருகேசன் (கி.பி 1946) மலேசியாவைச் சேர்ந்த எழுத்தாளர்களுள் ஒருவராவரான இவர் கே.எம்.முருகேசன் எனும் புனைப்பெயரில் எழுதிவருகின்றார்.
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1946 பிறப்புகள்
பெர்னாவோ நுனிஸ்
பெர்னாவோ நுனிஸ் (Fernao Nuniz) ஒரு போத்துக்கீசப் பயணியும், வரலாற்று எழுத்தாளரும், குதிரை வணிகரும் ஆவார். 1535 - 1537 ஆண்டுகளுக்கு இடைப்பட்ட காலப்பகுதியில் அக்காலத்தில் விசயநகரப் பேரரசின் தலைநகராக இருந்த விசயநகரத்தில் தங்கி இருந்தார். இவருடைய எழுத்துக்கள் அக்காலத்தின் விசயநகரம் பற்றிய பல சுவையான விபரங்களைத் தருகின்றன பாரிய அரண்கள், காவல் கோபுரங்கள், பாதுகாப்புச் சுவர்கள் போன்றவற்றின் கட்டுமான வேலைகள் குறித்த தகவல்களும் இவற்றுள் அடங்குகின்றன. இவற்றில் இருந்து இத் தலைநகரத்தின் எல்லைகள் இரண்டாம் புக்காராயர், முதலாம் தேவராயர் ஆகியோர் காலத்தில் விரிவாக்கப்பட்டது தெரியவருகிறது.
பகாய் சமயம்
பஹாவுல்லாவின் படிப்பினைகளுக்கேற்ப சமய வரலாறு ஒரே அடிப்படை நோக்கத்தைக் கொண்டிருந்த இறைத்தூதர்கள் மூலமாக நகர்த்தப்பட்டதாகும். ஆபிரகாம், மோசே, புத்தர், இயேசு, முகம்மது நபி ஆகியோரையும் உள்ளடக்கிய இறைத்தூதர் வழியில் தானும் ஒருவர் எனத் தன்னைக் குறிப்பிட்டார். எல்லா மக்களும் ஒரே அமைதியான ஒன்றுசேர்க்கப்பட்ட உலகளாவிய சமூகமாகத்துக்கான உலக புனித நூல்களின் முன்னறிவிப்பை தான் நிறைவுச் செய்வதாக கருதினார்.
பஹாய் என்பது சமயத்தையோ அல்லது அதனை பின்பற்றுபவர்களையோ குறிக்கும் முகமாக தமிழில் பயன்படுத்தப்படுகிறது. பஹாய் (بهاء) என்பது இறைவனின் ஒளி எனப் பொருள்படும் அரபு மொழிப் சொல்லில் இருந்து பெறப்பட்டதாகும். "பஹாயிசம்" போன்றவை முன்னர் பயன்பட்டாலும் அவை பயன்பாட்டிலிருந்து அறுகிவருகின்றன. (பகாய் இஸ்லாத்திற்கு எதிரான கொள்கை)
தோற்றம்
பஹாய் சமயத்தின் நிறுவனர் பஹாவுல்லா என்பவராவார். அவர் பாரசீக நாட்டின் தெஹரான் நகரத்தின் மேல்குடிகளில் ஒருவராவார். அவர் பத்தொன்பதாம் நூற்றாண்டில், அரச போகம் மற்றும் பாதுகாப்பைத் துறந்து, பெருந்துன்பம் மற்றும் இல்லாமைக்கிடையே, ஒற்றுமை மற்றும் ஐக்கியம் குறித்த மனம் நெகிழச் செய்கின்ற செய்தி ஒன்றை மனுக்குலத்திற்கு அளித்தார்.
பஹாவுல்லா, தாம் புதிய மற்றும் சுதந்திரமான இறைவனின் ஓர் இறைத்தூதர் என்பதை மிகத்தெளிவாக அறிவித்தார். அவரது வாழ்வுமுறை, ஆற்றிய காரியங்கள் மற்றும் அவருடைய செல்வாக்கு ஆபிரகாம், மோசே, ஸோராஸ்டர், புத்தர், இயேசு, முகம்மது நபி ஆகியோரைப் பிரதிபலித்தது. பஹாவுல்லாவைத் தெய்வீக அவதாரங்களின் தொடர்வரிசையில் மிகவும் சமீபமாகத் தொன்றியவர் என பஹாய்கள் கருதுகின்றனர்.
பஹாவுல்லாவின் அடிப்படையான செய்தி ஐக்கியம் குறித்ததாகும். இறைவன் ஒருவரே எனவும், ஒரு மனித இனமே உள்ளது எனவும், உலகின் சமயங்களெல்லாம் மனுக்குலத்திற்கான இறைவனின் விருப்பம் நோக்கம் ஆகியவற்றின் படிப்படியான கட்டங்களை பிரதிநிதிக்கின்றன எனவும் அவர் போதித்தார். மனுக்குலம் இக்காலத்தில் கூட்டாக முதிர்ச்சிநிலை அடைந்துவிட்டதென பஹாவுல்லா கூறியுள்ளார். உலக புனித சாஸ்திரங்களில் முன்னறிவிக்கப்பட்டுள்ளதுபோல், எல்லா மக்களும் ஒரே அமைதியான ஒன்றுசேர்க்கப்பட்ட உலகளாவிய சமூகமாக ஐக்கியப்படுத்தப்பட வேண்டிய காலம் கனிந்துவிட்டது. “உலகம் ஒரே நாடு, மனிதர்கள் யாவரும் அதன் குடிகள்,” என அவர் எழுதியுள்ளார்.
சிறப்புக்கள்
பஹாவுல்லாவால் ஸ்தாபிக்கப்பட்ட பஹாய் சமயம் உலகின் சுதத்திரமான சமயங்களிலேயே மிகவும் இளமையான சமயமாகும். அது மற்ற சமயங்களிலிருந்து வெவ்வேறு வகைகளில் வேறுபட்டுள்ளது. 10,000 உள்ளூர் சமூகங்களில் சுதந்திரமாக தேர்ந்தெடுக்கப்பட்ட ஆட்சிமன்றங்களுடைய பஹாய் சமயம் தனிச்சிறப்புடைய உலகளாவிய ஓர் நிர்வாகமுறையை பெற்றுள்ளது.
நடப்பு சமூக பிரச்சினைகளின்பால் மிகவும் வேறுபட்ட ஓர் அணுகுமுறையை பஹாய் சமயம் கடைப்பிடிக்கின்றது. பஹாய் சமயத்தின் புனிதசாஸ்திரங்களும் அதன் உறுப்பினர்களின் பலதரப்பட்ட நடவடிக்கைகளும் உலகத்தின் முக்கிய மேம்பாடுகள் அனைத்தின்பாலும் கவனம் செலுத்துகின்றன. கலாச்சார ரீதியான பல்வகைத்தன்மைகள், சுற்றுச்சூழல் பாதுகாப்பு குறித்த புதிய சிந்தனைகள் உட்பட, முடிவெடுக்கும் செயல்பாட்டை பல்முனைப்படுத்துவது; குடும்ப வாழ்வு மற்றும் நெறிமுறைகளின்பால் புதிப்பிக்கப்பட்ட ஈடுபாட்டிலிருந்து, உலகளாவிய அண்டைச் சமூகமாக உருவெடுத்துள்ள இவ்வுலகில் சமூக பொருளாதார நீதிமுறையை அறைகூவுவது போன்றவற்றையும் இது உள்ளடக்கியுள்ளது.
பஹாய் சமயத்தின் மிகவும் தனிச்சிறப்புமிக்க நிறைவேற்றமாக அதன் ஐக்கியமே இருந்துவந்துள்ளது. சமூக அரசியல் இயக்கங்கள் உட்பட, உலகின் மற்ற சமயங்களைக் காட்டிலும் சமயப்பிரிவுகளாகவும் இனைப்பிரிவுகளாகவும் பிளவுபடுவதற்கான காலங்காலமான உந்துதல்களை பஹாய் சமூகம் மிகவும் வெற்றிகரமாக சமாளித்துள்ளது. மற்ற புராதன சமயங்களைப்போன்றே மிகவும் கொந்தளிப்பான வரலாற்றை பெற்ற பஹாய் சமயம் அதன் ஐக்கியத்தை இதுவரை காப்பாற்றியே வந்துள்ளது.
பஹாவுல்லா ஓர் உலககளாவிய ஐக்கியத்திற்கான செயல்பாட்டை அன்றே அறைகூவியுள்ளார். இன்று அச்செயல்பாடு பெரிதும் மேம்பாடு கண்டுள்ளது. வரலாறு குறித்த செயல்பாடுகளின் வாயிலாக, இனம், வகுப்பு, சமயம், தேசம் ஆகிய பாரம்பரியமான தடைகள் படிப்படியாக அகன்று வருகின்றன. தற்போது செயல்படும் சக்திகள் காலப்போக்கில் ஓர் அனைத்துலக நாகரிகத்தை உருவாக்கும் என பஹாவுல்லா முன்னறிவித்துள்ளார். தங்களின் ஐக்கியம் குறித்த உண்மையை ஏற்றுக்கொண்டும் இப்புதிய உலகத்தை உருவாக்கிட உதவுவதுமே உலக மக்களின் பிரதான சவாலாக இருக்கின்றது.
உலகம் முழுவதுமுள்ள பஹாய்கள் ஒரு புதிய மற்றும் அமைதியான உலகமய நாகரிகத்தை உருவாக்கிட முயல்கின்றனர். அவர்கள் பெரும்பாலும் தனிநபர் மற்றும் சமூகத்தின் தன்மைமாற்றத்தின் வாயிலாகவே இக்குறிக்கோளை அடைந்திட செயல்படுகின்றனர். படத்தில் காணப்படும் எர்டென்புல்கான், மொங்கோலியா எனும் இடத்தில் மேற்கொள்ளப்படும் சிறிய அளவிலான விவசாய முயற்சியினைப்போல் அடித்தள மக்களை உட்படுத்தும் பல சமூக பொருளாதார மேம்பாட்டு திட்டங்களுக்கு ஆதரவு நல்குவதும் இதில் உள்ளடங்கும்.
ஓர் உலகமய சமுதாயம் தழைத்தோங்கிட, அது குறிப்பிட்ட சில அடிப்படைக் கோட்பாடுகளை அத்திவாரமாகக் கொண்டிருக்கவேண்டும் என பஹாவுல்லா கூறுகின்றார். எல்லாவித முன்தப்பெண்ணங்கள்; ஆண் பெண்களுக்கிடையில் முழு சமத்துவம்; உலகத்தின் பெரும் சமயங்களுக்கிடையே உள்ள அடிப்படை ஒற்றுமையைப் புரிந்துகொள்வது; வறியநிலை பெரும்செல்வம் ஆகியவற்றுக்கிடையிலான தூரத்தை குறைப்பது; அனைத்துலகக் கல்வி; விஞ்ஞானம் சமயம் ஆகியவற்றுக்கிடையே இணக்கம்; சுற்றுச் சூழல் மற்றும் தொழில்நுட்பங்களுக்கு இடையே தொடர்ந்து பேணப்படக்கூடிய சமநிலை; மற்றும் கூட்டு பாதுகாப்பு மற்றும் மனுக்குல ஒற்றுமையின் அடிப்படையில், ஸ்தாபிக்கப்படக்கூடிய ஓர் உலகக் கூட்டரசு முறை ஆகியவற்றை அது உள்ளடக்கியுள்ளது.
உலகம் முழுவதுமுள்ள பஹாய்கள் இக்கோட்பாடுகளின்பால் தங்கள் கடப்பாட்டை வெளிப்படுத்துகின்றனர். அதைப் பெரும்பாலும், அடித்தள மக்கள் சமூகங்களில் சமீப காலமாக மேற்கொள்ளப்படும் பெரும் எண்ணிக்கையிலான சமூக பொருளாதார மேம்பாட்டுத் திட்டங்கள், தனிபஹாய்கள் மற்றும் பஹாய்சமூகங்களின் தன்மைமாற்றத்தின் வாயிலாக வெளிப்படுத்துகின்றனர்.
பஹாவுல்லாவின் விசுவாசிகள், உள்ளூர், தேசிய மற்றும் அனைத்துலக ரீதியிலாக ஆட்சிமன்றங்களின் ஒன்றுபடுத்தப்பட்ட ஒரு வலைப்பின்னலை அமைக்கும் பணியில் பரந்துவிரிந்ததும், பலதரப்பட்டதுமான ஓர் உலகசமூகத்தை உருவாக்கியுள்ளனர். இச்சமூகம் தனிச்சிறப்புமிக்க வாழ்வு மற்றும் செயல்முறைகளால் அடையாளப்படுத்தப்பட்டுள்ளது மற்றும், இச்சமூகம் கூட்டுறவு, இணக்கம், சமுதாயச் செயல்பாடு ஆகியவை குறித்த உற்சாகமளிக்கும் ஓர் உருமாதிரியை வழங்குகின்றது. தனது விசுவாசத்தில் பெரிதும் பிளவுபட்டுக்கிடக்கும் ஓர் உலகத்தில், இது ஒரு தனிப்பெரும் சாதனையாக விளங்குகின்றது.
வெளி இணைப்புகள்
பகுப்பு:பகாய் பகுப்பு:ஈரானியச் சமயங்கள் பகுப்பு:ஆபிரகாமிய சமயங்கள்
மெக்ராலியின் கிணறுகள்
மெக்ராலியின் கிணறுகள் (Baolis of Mehrauli) என்பது இந்தியாவின் தில்லியிலுள்ள, மெக்ராலியில், இந்திய தொல்பொருள் ஆராய்ச்சி நிறுவனத்தால் பிரதானப்படுத்தப்பட்ட மெக்ராலி தொல்பொருள் பூங்காவில் அமைந்துள்ள பாவோலி என அழைக்கப்படும் ஒற்றை நிலை அல்லது மூன்று நிலை படிகள் கொண்ட கிணறுகள் ஆகும். இவை அனங்தால் கிணறு, காந்தக் கிணறு, மற்றும் ராஜோன் கிணறு என அழைக்கப்படுகிறது. இவை நிலத்தடி மட்டத்திற்கு கீழே நிலத்தடி நீர் மாளிகைகளாகவும், இந்து மதத்தின் சூழலில் அவை இடைக்காலத்தில் சன்னதிகளாகவும் வழிபடப்பட்டுள்ளன.
வரலாறு
மூன்று கிணறுகளில் பழமையானது, அனங்தால் கிணறு ஆகும். இது 11 ஆம் நூற்றாண்டில் (கி.பி 1060) கட்டப்பட்டது ) தோமர் வம்சத்தைச் சேர்ந்த ராஜ்புத் மன்னர் இரண்டாம் அனங்க்பால் என்பவரால் அப்போதைய தலைநகரான தில்லியின் லால்கோட்டில் கட்டப்பட்டது. காந்தக் கிணறு 13 ஆம் நூற்றாண்டில் தில்லி சுல்தான் இல்த்துத்மிசின் (கி.பி 1211–1236) அடிமை வம்சம் தில்லியை ஆண்டபோது கட்டப்பட்டதாக நம்பப்படுகிறது. ராஜோன் கிணறு என்ற பெயர் இதை கட்டிய ராஜ்மிஸ்ட்ரி அல்லது மேசன்களின் பெயரிடப்பட்டது. இது 16 ஆம் நூற்றாண்டில் கட்டப்பட்டது.   லோதி வம்சத்தின் சிக்கந்தர் லோதியின் ஆட்சியின் போது தௌலத் கானால் கட்டப்பட்டது.
காந்தக் கிணறு
காந்தக் கிணறு ( 28.52078°N, 77.18168°W ) அனங்தால் பாவோலியை விட ஒரு பெரிய படிகள் கொண்டதாகும். இது அலங்கார கட்டடக்கலை அம்சங்களைக் கொண்டுள்ளது. காந்தக் என்ற பெயர் குறிப்பிடுவது போல, படி கிணற்றில் உள்ள நீரில் கந்தக உள்ளடக்கம் உள்ளது. எனவே கந்தக புகை வாசனை வீசுகிறது. மேலும் தண்ணீருக்கு நோய் தீர்க்கும் தரம் இருப்பதாகக் கூறப்படுகிறது. இது ஒவ்வொரு கட்டத்திலும் ஐந்து நிலைகள் அல்லது தளங்களைக் கொண்ட ஒரு எளிய திட்டத்தைக் கொண்டுள்ளது. இங்குள்ள படிக்கட்டு சுமார் 40 மீட்டர் (130 அடி) நீளமும் 12 மீட்டர் (39 அடி) அகலமும் கொண்டது.
ராஜோன் கிணறு
வலது|thumb| ராஜோன் கி பாவோலி ராஜோன் கிணறு ( 28.52028°N, 77.18346°W ), திட்டத்தில் செவ்வக வடிவிலான ராஜோன் கிணறு, மெக்ராலியில் உள்ள மூன்று கிணறுகளில் மிகப்பெரிய மற்றும் மிகவும் அலங்கரிக்கப்பட்ட ஒன்றாகும். இது நான்கு கட்டங்களை உருவாக்கும் தொடர் படிகளைக் கொண்டுள்ளது. ஒவ்வொன்றும் இறங்கும் அளவில், ஒவ்வொரு கட்டத்திலும் மாடிகளைக் கொண்டு, சுற்றியுள்ள தரை மட்டத்திலிருந்து நீர் மட்டத்திற்கு வழிவகுக்கிறது. அதன் தோற்றம் இடைக்காலத்தின் ஒரு முற்றத்தைப் போன்றது, இது வட இந்திய கட்டடக்கலை பாணியில் நெடுவரிசைகளில் பரவியிருக்கும் அழகிய செதுக்கப்பட்ட சமச்சீர் வளைவுகளால் குறிக்கப்பட்ட பத்திகளைக் கொண்டுள்ளது. இது கிணற்றின் மூன்று பக்கங்களையும் உருவாக்குகிறது. ஒவ்வொரு தளத்திலும் அறைகள் உள்ளன. இது ஒரு முறை மக்களுக்கு குளிர்ந்த ஓய்வு இடத்தை வழங்கியது. அதன் செருகப்பட்ட பிளாஸ்டர் வேலையுடன், கிணறுஒரு நேர்த்தியான கட்டடக்கலை மாளிகையாகும். பல நூற்றாண்டுகளாக இந்தக் கிணறு மெருகூட்டப்பட்டு வந்துள்ளது. அதன் பின்னர் இது வறண்டுவிட்டது. இந்திய தொல்பொருள் ஆய்வு நிறுவனம் 2004-05 காலப்பகுதியில் 20 அடி (6.1 மீ) ஆழத்திற்கு மெல்லியதாக இருந்த கிணற்றில் நடவடிக்கைகளை மேற்கொண்டது. இதன் விளைவாக, நீர்மட்டம் 20 அடி உயர்ந்து கிணற்றில் 60 படிகள் வரை உயர்ந்து மேற்பரப்புக்கு வழிவகுக்கிறது.
நூற்பட்டியல்
பகுப்பு:தில்லியின் வரலாறு பகுப்பு:தொல்லியற்களங்கள்
சீமெய் தொடருந்து நிலையம்
சீமெய் தொடருந்து நிலையம் (Simei MRT Station) சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின் கிழக்குப் பகுதியில் ஸீமெய் பகுதியில் அங்குள்ள மக்களுக்கு செவைசெய்கிறது. கிழக்கு மேற்கு வழித்தடத்தில் இது மூன்றாவது தொடருந்து நிலையமாகும். இது தானா மேரா தொடருந்து நிலையம் மற்றும் தெம்பினிஸ் தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்துநிலையத்தில் ஒன்றில் பாசிர் ரிஸ் தொடருந்து நிலையம் நோக்கியும் மற்றொன்றில் ஜூ கூன் நோக்கியும் ரயில்கள் பயணிக்கின்றன.
மேற்கோள்கள்
பகுப்பு: சிங்கப்பூர் ரயில் நிலையங்கள்
எண்ம விதி
thumb| [[கார்பனீராக்சைடு|கார்பன் டை ஆக்சைடில் (CO2) உள்ள பிணைப்பு: அனைத்து அணுக்களும் 8 எலக்ட்ரான்களால் சூழப்பட்டுள்ளன, எண்ம விதியை நிறைவேற்றுகின்றன.]] எண்ம விதி (The Octet Rule) என்பது வேதிப்பிணைப்புகளுடன் தொடர்புடைய ஒரு வேதியியல் விதி ஆகும், இது ஒவ்வொரு அணுவும் அதன் இணைதிறன் கூடுகளில் எட்டு எதிர்மின்னிகளைக் கொண்டிருக்கும் வகையில் முக்கியத் தொகுதி தனிமங்கள் பிணைக்க முனைகின்றன என்ற கோட்பாட்டை பிரதிபலிக்கிறது. இது ஒரு அருமன் வாயுக்களின் அதே எதிர்மின்னி உள்ளமைவை அளிக்கிறது. இந்த விதி குறிப்பாக கார்பன், நைட்ரஜன், ஆக்ஸிஜன் மற்றும் ஆலசன்களுக்கும் சோடியம் அல்லது மக்னீசியம் போன்ற உலோகங்களுக்கும் பொருந்தும்.
மேற்கோள்கள்
பகுப்பு:வேதிப் பிணைப்பு
கு. முருகன்
'''கு. முருகன்''' (பிறப்பு: டிசம்பர் 29 1959) மலேசியாவில் எழுத்தாளர்களுள் ஒருவராவார். இளந்தமிழன் எனும் புனைப்பெயரில் எழுதிவரும் இவர் ஓர் ஆசிரியராவார்.
எழுத்துத் துறை ஈடுபாடு
1978 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள், தொடர்கதைகள், கட்டுரைகள், நாடகங்கள் ஆகியவற்றை எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
உசாத்துணை
பகுப்பு:மலேசியத் தமிழ் எழுத்தாளர்கள் பகுப்பு:1959 பிறப்புகள்
திருகோணமலை விசுவநாத சுவாமி கோயில்
திருகோணமலை விஸ்வநாத சுவாமி கோவில் சுமார் 350 வருடம் பழமை வாய்ந்தது. இவ்வாலயம் திருகோனமலைப் பட்டினத்தில் சிவபுரி என்னுமிடத்தில் திருஞானசம்பந்தர் வீதிக்கருகாமையில் அமைந்துள்ளது. இந்த ஆலய்த்தில் காசியில் இருந்து திருகோணமலை வந்த சந்நியாசி ஒருவர் காசியில் இருந்து கொண்டுவந்த சிவலிங்கத்தை பிரதிஷ்டை செய்த்தால் காசி விஸ்வநாதர் (சிவன்) என்ற பெயரைப் பெற்றது. இவ்வாலயத்தின் திருக்குடமுழுக்கு வைபவங்கள் 1890, 1898, 1957 ஆண்டுகளில் நடைபெற்றது. 1939 இல் நடைபெற்ற இரண்டாம் உலகமகாயுத்ததில் ஜப்பானியரின் குண்டுவீச்சினை அடுத்து இந்த ஆலயம் கவனிப்பாரற்றுப் பூட்டிக்கிடந்தது. பின்னர் மீண்டும் இந்த 1957 ஆம் ஆண்டு நடைபெற்ற கும்பாபிஷேகத்திருப்பணிக்கு சிவன் கோயில் ஸ்ரீ நடராஜர் சபையினர் வீடு வீடாகச் சென்று நிதி சேகரித்துச் செவ்வனே நிறைவேற்றினார்கள். இப்புராதன கோயிலானது 1983 இல் நடைபெற்ற இனக்கலவரத்தின் போது தாக்கி அழிக்கப்பட்டது. 1984 ஆம் ஆண்டு பாலஸ்தாபனம் செய்யப்பட்டபோதும் புனருத்தாரணம் 1985 1990 களில் மீளவும் ஏற்பட்ட இனக்கலவரங்களினால் காலதமாகியது. இக்கோயில் முழுமையாக மீள் புனருத்தாரணம் செய்யப்பட்டு 6 ஜூன், 1999 இல் கும்பாபிஷேகம் நடைபெற்றது. ஆலயத்தை கட்டிக் காத்தவர்கள் நித்திய நைமித்திய கருமங்கள் எதுவித குறைபாடுகளும் இன்றி நடைபெறுவதற்காகக் காணிகளை மானியமாக வழங்கியுள்ளனர்.
இவ்வாலயம் கர்ப்பக்கிரகம், அர்த்தமண்டபம், மகாமண்டபம், ஸ்நபனமண்டபம், ஸ்தம்பமண்டபம் ஆகிய மண்டபங்களை உடையதாக அமைந்திருக்கின்றது. மகாமண்டபத்தில் பிள்ளையார், முருகன், சண்டேஸ்வரர், பிரதோஷமூர்த்தி போன்ற உற்சவத் திருவுருவங்கள் காணப்படுகின்றன.
இவ்வாலய்த்தில் ஆறுகால நித்திய பூசையும், ஆனி மாதத்தில் உத்தரத் திதியைத் தீர்த்ததினமாகக் கொண்டு பத்து நாட்கள் மகோற்சவம் நடைபெற்றுவருகின்றது. நவராத்திரி, சிவராத்திரி, கௌரிநோன்பு, சோமவாரத் திருவிழா, திருவெம்பாவை, பிரதோஷத் திருவிழாக்கள், நடேசரபிஷேகங்கள், வருடப்பிறப்பு முதலிய நித்திய பூசைவிழாக்கள் சிறப்பாக நடைபெற்று வருகின்றது. திருவெம்பாவை காலத்தில் திருவாதவூரடிகள் புராணம் படித்து பயன்சொல்லும் வழமையானது.
உசாத்துணை
பகுப்பு:திருகோணமலையில் உள்ள கோயில்கள்
நிக்கோலோ டா கொன்ட்டி
நிக்கோலோ டா கொன்ட்டி (Niccolò de' Conti - 1395–1469) என்பார் ஒரு வெனிசிய வணிகர். இவர் 15 ஆம் நூற்றாண்டின் முற்பகுதியில், இந்தியா, தென்கிழக்காசியா போன்ற இடங்களிலும் பயணம் செய்தார் இவர் இக் காலத்தில் தென் சீனாவுக்கும் சென்றிருக்கலாம் எனக் கருதப்படுகிறது. போலோசு என்பவர் சீனாவில் இருந்து திரும்பியதற்குப் பின்னர், நிக்கோலோ டா கொன்ட்டி கடல்வழியாக 1439 ஆம் ஆண்டில் திரும்பி வரும்வரை வேறெந்த இத்தாலியப் பயணியும் சீனாவிலிருந்து திரும்பியதாகத் தெரியவில்லை. நிக்கோலோ 1419 ஆம் ஆண்டளவில் வெனிசில் இருந்து புறப்பட்டார். சிரியாவில் உள்ள டமாசுக்கசு நகரில் தங்கியிருந்து அரபி மொழியையும் கற்றார். 25 ஆண்டுகளாக ஒரு முசுலிம் வணிகராகப் பல ஆசியப் பகுதிகளிலும் பயணம் செய்தார். இசுலாமிய உலகின் பல மொழிகளையும், அவர்கள் பண்பாட்டையும் அறிந்திருந்ததால் இசுலாமிய வணிகர்களின் கப்பல்களில் பல நாடுகளுக்கும் அவர் செல்ல முடிந்தது.
நிக்கொலோவின் பயணம் ஏறத்தாழ சீனாவின் அட்மிரல் செங் ஹேயின் பயணங்கள் இடம்பெற்ற அதே காலத்திலேயே நிகழ்ந்தது. நிக்கோலோவின் குறிப்புக்கள் மேற்படி சீனப் பயணக் குழுவினரின் குறிப்புக்களுக்கு ஒத்தவையாக இருப்பதைக் காண முடியும்.
பகுப்பு:வெனிசியப் பயணிகள் பகுப்பு:1395 பிறப்புகள் பகுப்பு:1469 இறப்புகள்
தந்தை ரோவர் செவிலியர் கல்லூரி, பெரம்பலூர்
தந்தை ரோவர் செவிலியர் கல்லூரி பெரம்பலூர் மாவட்டத்தில், எளம்பலூரில் அமைந்துள்ளது. இது செயின்ட் ஜான் அறக்கட்டளையின் கீழ் 1994 ஆம் ஆண்டு முதல் செயல்பட்டுவரும் ஒரு சிறுபான்மை கல்வி நிறுவனமாகும். தமிழ்நாடு டாக்டர் எம்.ஜி.ஆர். மருத்துவ பல்கலைக்கழகத்துடன் இணைக்கப்பட்டுள்ளது. இந்திய நர்சிங் கவுன்சில் மற்றும் தமிழ்நாடு செவிலியர் மற்றும் மருத்துவச்சி கவுன்சிலின் அங்கீகாரம் பெற்றுள்ளது. .
ஆதாரங்கள்
பகுப்பு:பெரம்பலூர் மாவட்டத்திலுள்ள கல்வி நிலையங்கள் பகுப்பு:பாரதிதாசன் பல்கலைக்கழக இணைவுக்கல்லூரிகள்
செம்மனஅள்ளி முக்கல் பெரியசாமி கோயில்
செம்மனஅள்ளி முக்கல் பெரியசாமி கோயில் தமிழ்நாட்டில் தர்மபுரி மாவட்டம், செம்மனஅள்ளி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மட்டக்களப்பு வாவி
மட்டக்களப்பு வாவி (Batticaloa lagoon) இலங்கையின் மட்டக்களப்புப் பிரதேசத்தில் அமைந்துள்ள வாவியாகும். மட்டக்களப்புப் பிரதேசத்தை ஊடறுத்து வடக்குத் தெற்காக அமைந்துள்ளது. சுமார் 30 மைல் நீளமான இவ்வாவி ஏறத்தாழ 27,527 ஏக்கர் பரப்பினைக் கொண்டது. இலங்கையின் மிகப் பெரிய வாவி என்று கருதப்படுகிறது. தெற்கு மேற்காகக் கடலுடன் கலக்கும் இவ்வாவி கடலிலிருந்து ஏறக்குறைய இருபது மைல் நீளம் வரை உவர்நீரையும் ஏனைய பகுதிகளில் நன்னீரையும் கொண்டுள்ளது. உப்புநீர்ப் பகுதியில் மீன்பிடித்தலும் நன்னீரைப் பயன்படுத்தி வேளாண்மையும் நடைபெறுவதால் இப்பகுதி மக்களின் வாழ்க்கைத் தேவைக்கு இன்றியமையாததாக உள்ளது. மட்டக்களப்பு வாவியின் கிழக்குப் பகுதிகள் சூரியன் எழுவதால் எழுவான்கரை என்றும் மேற்குப் பகுதியில் சூரியன் படுவதால் (மறைவதால்) படுவான்கரை என்றும் அழைக்கப்படுகின்றன.
உசாத்துணைகள்
பகுப்பு:மட்டக்களப்பு மாவட்டத்திலுள்ள கடற்காயல்கள் பகுப்பு:மட்டக்களப்பு மாவட்டம் பகுப்பு:இலங்கையின் கடற்காயல்கள்
ஆதி (கணிதம்)
கணிதத்தில் யூக்ளிடிய வெளியின் ஆதி அல்லது ஆதிப்புள்ளி (origin) என்பது ஒரு சிறப்புப் புள்ளி. இடவெளியில் அமையும் அனைத்துப் புள்ளிகளின் அமைவும் இப்புள்ளியை ஆதாரமாகக் கொண்டு தீர்மானிக்கப்படுகிறது. இப்புள்ளியின் வழக்கமான குறியீடு O. கார்ட்டீசியன் ஆள்கூற்று முறைமையில் அதன் அச்சுகள் வெட்டிக்கொள்ளும் புள்ளியாக இது அமையும். யூக்ளிடிய வெளியில் எந்தவொரு புள்ளியும் ஆதிப்புள்ளியாகக் கட்டற்றுத் தேர்ந்தெடுக்கப் படலாம்.
பெரும்பாலும் வழக்கமான ஆயமுறைமைகள் இருபரிமாணம் அல்லது முப்பரிமாணத்தில் உள்ளன. இருபரிமாண ஆயமுறைமை ஒரு தளத்தில் அமைந்த இரு செங்குத்து அச்சுகளையும் முப்பரிமாண ஆயமுறைமை ஒரு இடவெளியில் அமைந்த மூன்று செங்குத்து அச்சுகளையும் கொண்டிருக்கும். ஆதிப்புள்ளி இந்த அச்சுகள் ஒவ்வொன்றையும் நேர் அரைஅச்சு மற்றும் எதிர் அரைஅச்சு என இரண்டு சமபகுதிகளாகப் பிரிக்கும். ஆதிப் புள்ளியை ஆதாரமாகக் கொண்டு மற்ற புள்ளிகளின் இருப்பிடத்தை அவற்றின் அச்சுதூரங்கள் மூலம் குறிக்கலாம். ஒரு புள்ளியின் ஒவ்வொரு அச்சின் மீதான வீழல்கள் (நேர் அரைஅச்சு அல்லது எதிர் அரைஅச்சின் மீதானவை) அப்புள்ளிக்குரிய அந்தந்த அச்சுதூரங்கள் எனப்படும். ஆதிப்புள்ளியின் அச்சுதூரங்கள் எப்பொழுதும் பூச்சியமாகவே இருக்கும். ஆதிப்புள்ளியின் அச்சுதூரங்கள் இரு பரிமாணத்தில் (0,0) மற்றும் முப்பரிமாணத்தில் (0,0,0).
கலெப்பெண் தளத்தில் மெய் அச்சும் கற்பனை அச்சும் வெட்டிக்கொள்ளும் புள்ளி ஆதிப்புள்ளி. இப்புள்ளி 0 + 0i என்ற கலப்பெண்ணால் குறிக்கப்படுகிறது..
ஆதிப்புள்ளியைப் பொறுத்த சமச்சீர்
ஆதிப்புள்ளியைப் பொறுத்து சமச்சீரான ஒரு வரைபடத்தை 180 பாகைகள் சுழற்றினால் அதன் தோற்றத்தில் எந்தவொரு மாற்றமும் இருக்காது. ஒரு வரைபடம் x-அச்சு மற்றும் y -அச்சு இரண்டிலும் பிரதிபலிக்கப்படும்போது அதன் தோற்றத்தில் எந்தவொரு மாற்றமும் இல்லையெனில் அந்த வரைபடம் ஆதிப்புள்ளியைப் பொறுத்து சமச்சீரானது.
பகுப்பு:வடிவவியல் பகுப்பு:அடிப்படைக் கணிதம்
இந்திரலோகத்தில் நா. அழகப்பன்
இந்திரலோகத்தில் நா அழகப்பன், தம்பி ராமையா இயக்கத்தில் வெளியான தமிழ்த் திரைப்படமாகும். இது இம்சை அரசன் 23ம் புலிகேசி திரைப்படத்தின் பெருவெற்றியைத் தொடர்ந்து வடிவேலு கதாநாயகனாக நடித்த இரண்டாவது திரைப்படமாகும். இம்சை அரசன் 23ம் புலிகேசி திரைப்படத்தைப் போலவே இந்தத் திரைப்படமும் ஒரு வரலாற்றுத் திரைப்படமாக அமைந்தாலும், இத்திரைப்படத்தில் வரலாற்றுக் கதைக்கும் தற்கால வாழ்வுக்கும் இடையே ஒரு தொடர்பினை உருவாக்கி திரைக்கதையை அமைத்திருப்பது குறிப்பிடத்தக்கது. சுவாரஸ்யமான கதையாக கருதப்படுகிறது
இந்த திரைப்படம் கலைஞர் தாெலைக்காட்சியில் ஔிப்பரப்பபடுகிறது
சான்றுகள்
பகுப்பு:2008 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:தம்பி ராமையா நடித்த திரைப்படங்கள் பகுப்பு:மனோபாலா நடித்த திரைப்படங்கள்
தேவி பிரசாத் பால்
ஆரம்பகால வாழ்க்கையும் கல்வியும்
தேவி பிரசாத் பால், 1927இல் கொல்கத்தாவில் புகழ்பெற்ற அறிஞரும் கல்வி அறிஞருமான அஸ்வினி குமார் பால் - சரளா பாலாஆகியோருக்குப் பிறந்தார். கொல்கத்தா மாநிலக் கல்லூரியில் இளங்கலை படிப்பை முடித்த இவர், கொல்கத்தா பல்கலைக்கழகத்தில் முதுகலைப் பட்டம் பெற்றார். ஆங்கில இலக்கியத்திற்கான சிறந்த பங்களிப்பிற்காக இவருக்கு மதிப்புமிக்க கடிதங்களின் முனைவர் பட்டம் வழங்கப்பட்டது. இவர் தனது கல்வி வாழ்க்கை முழுவதும் முதல் இடத்தில் இருந்தார். இவர் சர்வதேச நீதிபதியாக இருந்த நீதிபதி இராதாவினோத் பாலின் மருமகனாவார்.
சட்டத் தொழில்
முனைவர் பால், 1959இல் கல்கத்தா உயர்நீதிமன்றத்தில் பயிற்சி செய்யத் தொடங்கினார். அதன்பிறகு உயர்நீதிமன்றத்தில் நீதிபதியாக நியமிக்கப்பட்டார். ஆனால் சட்டப் பயிற்சியினை மேற்கொள்ள ஆறு மாதங்களுக்குள் பதவி விலகினார்.
அரசியல் வாழ்க்கை
இந்திய தேசிய காங்கிரசு கட்சியின் உறுப்பினராக தனது அரசியல் பயணத்தைத் தொடங்கினார். 1989இல் முதல் முறையாக மக்களவைத் தேர்தலில் போட்டியிட்டார். கொல்கத்தா வடமேற்கு நாடாளுமன்றத் தொகுதிக்கான காங்கிரசு உறுப்பினராகத் தேர்ந்தெடுக்கப்பட்டார். அரசியலிலும், சட்டத்திலும் தனது குருவாக இருந்த அசோக் குமார் சென்னை அதிக வாக்கு வித்தியாசத்தில் வென்றார். இவரைத் அப்போதைய இந்தியப் பிரதமர் பி. வி. நரசிம்ம ராவ் மத்திய நிதியமைச்சராக தேர்ந்தெடுத்தார். இவர் இந்தியாவின் முன்னாள் நிதி அமைச்சரும், பிரதமருமான, மன்மோகன் சிங்குடனும் பணியாற்றினார். இவர் 1991, 1996 ஆகிய ஆண்டுகளில் மக்களவைக்குத் தேர்ந்தெடுக்கப்பட்டார். அகில இந்திய திரிணாமுல் காங்கிரசு கட்சியின் தலைவர் மம்தா பானர்ஜியின் அழைப்பை ஏற்று அக்கட்சியில் சேர்ந்தார். ஆனால் விரைவிலேயே காங்கிரசுக்குத் திரும்பினார்.
மத்திய நிதி அமைச்சர்
இவர் 1995 - 1996 வரை நரசிம்மராவ் அரசாங்கத்தில் மத்திய நிதியமைச்சராக இருந்தார். இந்தியாவின் பத்தாவது நிதி ஆணையத்தின் உறுப்பினராகவும் இருந்தார்.
அறக்காரியங்கள்
முனைவர் பால் தனது தொண்டு பணிகளுக்காக நன்கு அறியப்பட்டவர். இவர் இந்தியாவின் புற்றுநோய் அறக்கட்டளையின் நிறுவன உறுப்பினர்களில் ஒருவராக இருந்தார்.
மூத்த வழக்கறிஞர்
இந்தியாவின் உச்ச நீதிமன்றத்திலும், உயர் நீதிமன்றங்களிலும் பயிற்சி செய்து வந்தார். வரிவிதிப்பு விஷயங்களில் இந்தியாவின் சிறந்த வழக்கறிஞர்களில் ஒருவராக இவர் கருதப்படுகிறார். இவர் அதிக சம்பளம் வாங்கும் வழக்கறிஞர்களில் ஒருவராகவும் இருந்தார். மேலும், இந்தியாவில் அதிக வருமான வரி செலுத்திய ஒருவராவார்.
நிதித்துறை சட்டமன்ற சீர்திருத்த ஆணைய உறுப்பினர்
ஓய்வுபெற்ற நீதிபதி பி. என். சிறீகிருஷ்ணா தலைமையில் புதிதாக உருவாக்கப்பட்ட நிதித்துறை சட்டமன்ற சீர்திருத்த ஆணையத்தின் உறுப்பினராக நியமிக்கப்பட்டார்.
மேற்கோள்கள்
பகுப்பு:இந்திய அமைச்சர்கள் பகுப்பு:11வது மக்களவை உறுப்பினர்கள் பகுப்பு:10வது மக்களவை உறுப்பினர்கள் பகுப்பு:9வது மக்களவை உறுப்பினர்கள் பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:வங்காள மக்கள் பகுப்பு:1927 பிறப்புகள்
கன்னியாகுமரி (திரைப்படம்)
கன்னியாகுமரி (Kanyakumari) என்பது 1974 ஆம் ஆண்டு வெளிவந்த இந்திய மலையாளத் திரைப்படமாகும். இதை கே. எஸ். சேதுமாதவன் இயக்கினார். இப்படத்தில் கமல்ஹாசன் கதாநாயகனாகவும், ரீட்டா பாதுரி கதாநாயகியாகவும் நடித்தார். ஜெகதே சிறீகுமாரின் முதல் படமான இது, ஒரு சிற்பி கடலோரத்தில் வளையல்களையும் முத்துக்களையும் விற்கும் ஒரு பெண்ணைச் சந்தித்து அவளைக் காதலிப்பதைப் பற்றிய படம்.
மலையாளத்தில் கண்ணும் கரளும் படத்தில் குழந்தை நட்சத்திரமாக கமல்ஹாசன் நடித்தபிறகு முதன்முதலில் வளர்ந்தபிறகு நாயகனாக அறிமுகமான படம் இதுவாகும். இந்தப் படத்துக்காக அவர் தனது முதல் பிலிம்பேர் விருதையும் பெற்றார். மேலும் இந்தப் படம்தான் ரீட்டா பாதுரி திரையுலகில் அறிமுகமான படமாகும்.
கதை
சங்கரன் (கமலகாசன்) என்ற சிற்பி, கன்னியாகுமரியில் வேலை செய்துவருகிறான். சங்கரன் பாசிமாலை விற்கும் பார்வதியை காதலிக்கிறான். பார்வதியின் மாமனான வீரப்பன், பார்வதியிடம் இருக்கும் பணத்தை பறித்துச் சென்று குடிப்பவனாக இருக்கிறான். சங்கரன் தான் இப்போது பார்த்துவரும் தன் வேலை முடிந்ததும் பார்வதியை திருமணம் செய்து கொள்ளும் முடிவில் இருக்கிறான். எனவே விரைவில் பார்வதியுடன் கன்னியாகுமரியை விட்டு வெளியேறும் எண்ணத்தில் இருக்கிறான். இதற்கிடையில், வீரப்பன் பார்வதியை கடற்கரை விருந்தினர் மாளிகையில் தங்கியுள்ள ஒரு காமுகனான ஃபிரடெரிக்கிற்கு விற்க முயற்சிக்கிறான். இதிலிருந்து தப்பிக்கிறாள் பார்வதி.
ஒரு பணக்கார தொழிலதிபரின் மகன் ஜெயன் ஆறுதல் தேடி கன்னியாகுமரிக்கு வருகிறான். அங்கு அவர் தனது காதலியான ரஜனியை சந்திக்க நேரிடுகிறது. ரஜனி இப்போது பணக்கார தொழிலதிபரான சோமசுந்தரத்தின் மனைவி. இந்த முறிந்த காதல்தான் ஜெயனை தேவதாசாக மாற்றியது. ரஜனி தனது குடும்பத்தை நிதி நெருக்கடியிலிருந்து காப்பாற்ற அந்த தொழிலதிபரை திருமணம் செய்து கொள்ள வேண்டிய கட்டாயத்தினால் மணந்து கொள்கிறாள்.
ஃபிரடெரிக்கும் வட இந்திய தொழிலதிபரின் இளம் மனைவிக்கும் இடையில் கள்ளத் தொடர்பு ஒரு துணைக்கதையாக வருகிறது. இதைப் பார்க்கும் ஜெயன் பிரடெரிக்கால் மிரட்டப்படுகிறான். மேலும் தனது தனிப்பட்ட விஷயங்களில் தலையிட வேண்டாம் என்று எச்சரிக்கப்படுகிறான். இச்சமயத்தில் கன்னியாகுமரிக்கு பயணம் மேற்கொள்ளும் ஒரு சன்னியாசியுடன் ஜெயன் நட்பு கொள்கிறார். இருவரும் பார்வதியின் மீது பரிதாபப்பட்டு, அவளை வீரப்பனிடமிருந்தும், பிரடெரிக்கிடமிருந்தும் காப்பாற்ற முயற்சிக்கின்றனர்.
நிகழ்வுகள் ஒரு கொடூரமான திருப்பத்தை ஏற்படுத்துகின்றன. ஒரு நாள் இரவு, கடற்கரையில் தனியாக இருக்கும் பார்வதியை ஃப்ரெடெரிக் பாலியல் பலாத்காரம் செய்ய முயற்சிக்கிறான். அவளின் அலறல் சத்தம் கேட்டு சங்கரன் விரைந்து வருகிறான். அப்போது சங்கரன் தன் சுத்தியலால் ஃபிரடெரிக்கை அடித்துக் கொல்கிறான். கொலைக் குற்றத்துக்காக காவலர்களால் அழைத்துச் செல்லப்படும் சங்கரனை பார்வதி கண்ணீருடன் பார்த்து நிற்கிறாள்.
தயாரிப்பு
கன்னியாகுமரியை எம். டி வாசுதேவன் நாயர் எழுதி, கே. எஸ். சேதுமாதவன் இயக்கினார். இப்படத்தை சித்ராஞ்சலி பிலிம்சு பதாகையில் கே. எஸ். ஆர். மூர்த்தி தயாரித்தார். பி. எல். ராய் ஒளிப்பதிவு செய்தார். முழுப் படமும் கன்னியாகுமரி நகரத்திலும், அதன் சுற்றுப்புறங்களிலும் படமாக்கப்பட்டது. இந்தப் படம்தான் ரீட்டா பாதுரி திரையுலகில் அறிமுகமான படமாகும்.
இசை
இப்படத்திற்கு எம். பி. சீனிவாசன் இசையமைத்தார். பாடல் வரிகளை வயலார் ராமவர்மா மற்றும் எம். பி. சீனிவாசன் ஆகியோர் எழுதினர்.
விருதுகள்
கமலகாசன் சிறந்த மலையாள நடிகருக்கான பிலிம்பேர் விருதைப் பெற்றார்.
வெளி இணைப்புகள்
பகுப்பு:1974 மலையாளத் திரைப்படங்கள் பகுப்பு:கமல்ஹாசன் நடித்துள்ள திரைப்படங்கள்
நொடியூர் ஆதிநாதர் கோயில்
நொடியூர் ஆதிநாதர் கோயில் தமிழ்நாட்டில் புதுக்கோட்டை மாவட்டம், நொடியூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ந. முனியாண்டி
'''ந. முனியாண்டி''' (பி 1951) மலேசியாவில் எழுத்தாளர்களுள் ஒருவராவரான இவர் ஒரு இணைப் பேராசிரியரும், மிருக மருத்துவத்துறை ஆராய்ச்சியாளருமாவார். மற்றும் Veterinary Congress Prceeings இன் தலைமைத் தொகுப்பாசிரியர். (1996, 1997), சிறந்த தன்முனைப்புப் பேச்சாளர். தமிழ் இலக்கிய விழா, பாரதி விழா, திருக்குறள் விழா, வெளிநாட்டுப் பேச்சாளர்களின் நிகழ்ச்சிகள் ஆகியவற்றின் ஏற்பாட்டாளராக இருந்துள்ளார்.
எழுத்துத் துறை ஈடுபாடு
1985 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் மிருக மருத்துவத்துறை ஆராய்ச்சிக் கட்டுரைகளையே எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
மேரி சோமர்வில்லி
மேரி பேர்பாக்சு சோமர்வில்லி (Mary Fairfax Somerville) (26 திசம்பர் 1780 – 28 நவம்பர் 1872) ஓர் இசுகாட்டிய அறிவியல் எழுத்தாளரும் பலதுறை வல்லுநரும் ஆவார். இவர் காலத்தில் அறிவியலில் பெண்கள் பங்கேற்க மறுக்கப்பட்டனர். இவர் வானியலும் கணிதவியலும் பயின்றார். இவரே அரசு வானியல் கழகத்தின் முதன்முதலாக பெண் உறுப்பினராகக் கரோலின் எர்ழ்செலுடன் கூட்டாகத் தேர்வு பெற்றவர்.
தத்துவஞானியும் பொருளாதார வல்லுனருமான ஜான் எசுடூவர்ட் மில் பெண்களுக்கு வாக்களிக்கும் உரிமையை வழங்குவதற்காக பாராளுமன்றத்தில் ஒரு பாரிய மனுவை ஏற்பாடு செய்தபோது, அந்த மனுவின் முதல் கையெழுத்தாக சோமர்வில்லேவை கையொப்பிட வைத்தார்.
1871 ஆம் ஆண்டில் இவர் இறந்தபோது, தி மார்னிங் போஸ்ட் என்ற இதழ் தனது இரங்கலில் இவ்வாறு அறிவித்தது: "பத்தொன்பதாம் நூற்றாண்டின் நடுப்பகுதியில் விஞ்ஞான மன்னரைத் தேர்ந்தெடுப்பதில் நாம் எந்த சிரமத்தை அனுபவித்தாலும், விஞ்ஞான இராணியைப் பற்றி எந்த கேள்வியும் இருக்க முடியாது" என்றது.
2017 ஆம் ஆண்டில் தொடங்கப்பட்ட இசுகாட்லாந்து வங்கியின் £ 10 ரூபாய் பவுன்டின் மேற்புறத்தில் இவரது படைப்பான இயற்பியல் அறிவியலின் இணைப்பு என்ற கோட்பாட்டுடன் இடம்பெற்றுள்ளார்.
இளம்பருவம்
இவர் சர் வில்லியம் பேர்பாக்சின் மகள் ஆவார். தன் தந்தை வழியாக பல தகைசான்ற பேர்பாக்சு குடும்பங்களின் சிங்கம். தன் தாய்வழியாக பல புகழ்மிக்க சுகாட்டியக் குடும்பங்களுடன் உறவுள்ளவர். இவர் இசுகாட்டிய எல்லையில் உள்ள யேத்பர்கு, மன்சே நகரில் தன் தாயின் தங்கை வீட்டில் பிறந்தார். தாயின் தங்கையின் கணவர் அமைச்சரான முனைவர் [[தாமசு சோமர்வில்லி (1741–1830). தாமசு சோமர்வில்லி மை ஓன் லைஃப் அண்ட் டைம்ஸ் எனும் நூலின் ஆசிரியராவார். இவரது இளம்பருவ வீடு பிபேயில் அமைந்த பர்ண்டிசுலாந்து வீடாகும். கடற்பயணத்திலிருந்து வந்த இவரது தந்தையார் பத்து அகவையிலும் இவரது காட்டுமிராண்டி இயல்பைப் பார்த்து முசேல்பர்கு உண்டுறை பள்ளிக்குப் பயிற்சிக்காக அனுப்பியுள்ளார். அங்கிருந்து ஓரளவு படிக்கவும் எழுதவும் அடிப்படை பிரெஞ்சு மொழியும் மற்றும் ஆங்கில இலக்கணமும் கற்று வீடு திரும்பினார். அப்போது இவர் எளிய கணக்குகளையும் போடலானார்.
மேரிக்கு 13 வயதாக இருந்தபோது, குளிர்கால மாதங்களில் இவரது தாயார் எடின்பர்க்கில் எழுத்துப் பள்ளிக்கு அனுப்பினார். அங்கு இவர் தனது எழுதும் திறனை மேம்படுத்தி, எண்கணிதத்தின் பொதுவான விதிகளைப் படித்தார். பின்னர், பர்ண்டிசுலாந்து வீட்டு நூலகத்தில் உள்ள புத்தகங்களைப் படிக்கத் தேவையான லத்தீன் மொழியைக் கற்றுக் கொண்டார். ஜெட்பர்க்கில் உள்ள தனது அத்தை வீட்டிற்குச் சென்றபோது, இவர் தனது மாமா மருத்துவர் தாமஸ் சோமர்வில்லைச் சந்தித்து, லத்தீன் மொழியைக் கற்க முயற்சிப்பதாக கூறினார். மருத்துவர் சோமர்வில் பண்டைய காலங்களில் பல பெண்கள் மிகவும் நேர்த்தியான அறிஞர்களாக இருந்ததாக இவருக்குத் தெரிவித்தார். மேலும் இவருக்கு வேர்ஜிலை படிப்பதன் மூலம் லத்தீன் மொழியைக் கற்பித்தார். எடின்பர்க்கில் உள்ள வில்லியம் சார்ட்டர்ஸ் என்ற மற்றொரு மாமாவைப் சந்த்தித்து, மேரி ஸ்ட்ரேஞ்சின் நடனப் பள்ளியில் சேர்ந்தார். அங்கு இவர் நடத்தை நெறி மற்றும் முழங்காலை வளைத்து வணக்கும் செய்யும் முறை போன்றவற்றைக் .கற்றுக்கொண்டார்.
அக்கால அரசியல் எழுச்சி மற்றும் பிரெஞ்சு புரட்சி குறித்து, பின்னர் இவர் தனது தந்தை பிரிட்டிஷ் கன்சர்வேடிவ் கட்சி அல்லது அதன் ஆதரவாளர்களுடன் தொடர்புடையவர் என்று எழுதினார். "லிபரல் கட்சியின் அநியாய மற்றும் மிகைப்படுத்தப்பட்ட துஷ்பிரயோகம் என்னை ஒரு தாராளவாதியாக ஆக்கியது. எனது ஆரம்ப காலத்திலிருந்தே என் மனம் அடக்குமுறைக்கும் கொடுங்கோன்மைக்கும் எதிராக சுழன்றது. மேலும் ஆண்களுக்கு மிகவும் பகட்டாக வழங்கப்பட்ட எனது பாலினத்திற்கு எதிரானகல்விச் சலுகைகள் அனைத்தையும் மறுப்பதில் உலகின் அநீதியை நான் எதிர்த்தேன்.
அடிமைத்தனத்தை எதிர்த்து மேரியும் இவரது மூத்த சகோதரர் சாம் ஆகியோர் தங்களது தேநீரில் சர்க்கரை சேர்க்க மறுப்பார்கள். சோமர்வில் தனது தாராளவாத மத மற்றும் அரசியல் கருத்துக்களில் தனது வாழ்நாள் முழுவதும் மாறாமல் இருந்தார். ஆனால் தன்னை ஒருபோதும் குடியரசுக் கட்சிக்காரர் அல்ல என்று வலியுறுத்தினார்.
திருமணம் மற்றும் படிப்பு
1804 ஆம் ஆண்டில் இவர் தனது முதல் கணவரான அட்மிரல் சாமுவேல் கிரேக்கின் மகன் லெப்டினன்ட் சாமுவேல் கிரேக்கை சந்தித்தார். அப்போது. அவர் உருசிய கடற்படை ஆணையராகவும், பிரிதனுக்கான உருசிய தூதராகவும் இருந்தார். இவர்கள் திருமணம் செய்துகொண்டு இரண்டு குழந்தைகளைப் பெற்றனர், அவர்களில் ஒருவரான வொரோன்சோ கிரேக் ஒரு பேரறிஞராகவும் விஞ்ஞானியாகவும் மாறினார்.
இறப்பு
1868 ஆம் ஆண்டில், 91 வயதில் இறப்பதற்கு நான்கு ஆண்டுகளுக்கு முன்பு, ஜான் எசுடூவர்ட் மில் பெண்களுக்கு வாக்களிக்கும் உரிமையை வழங்குவதற்காக பாராளுமன்றத்தில் ஒரு பாரிய மனுவை ஏற்பாடு செய்தபோது, மனுவில் கையெழுத்திட்ட முதல் நபர் இவராவார். சோமர்வில்லே தனது சுயசரிதையில் "பிரித்தன் சட்டங்கள் பெண்களுக்கு பாதகமானவை" என்று எழுதினார். ஒரு இளம் பெண்ணாக கல்வி பெறுவதில் தான் எதிர்கொண்ட தடைகளைப் பற்றி அதில் இவர் விவரித்தார்.
வெளி இணைப்புகள்
பகுப்பு:1780 பிறப்புகள் பகுப்பு:1872 இறப்புகள் பகுப்பு:பிரித்தானிய வானியலாளர்கள் பகுப்பு:இசுக்காட்லாந்து வானியலாளர்கள் பகுப்பு:இசுகாட்டியக் கணிதவியலாளர்கள் பகுப்பு:பெண் கணிதவியலாளர்கள் பகுப்பு:பெண் வானியலாளர்கள்
பாபுல் மந்தபு
பாபுல் மந்தபு நீரிணை (அல்லது பாப் அல்-மந்தப்) Bab-el-Mandeb ( அரபு :  باب المندب , lit.   "Gate of Tears") என்பது அரேபிய தீபகற்பத்தில் உள்ள,  யேமனுக்கும்  ஆப்பிரிக்காவின் கொம்பில் உள்ள சீபூத்தீ மற்றும் எரித்திரியா ஆகியவற்றுக்கு இடையில் உள்ள ஒரு நீரிணை ஆகும். இது செங்கடலை ஏடன் வளைகுடாவுடன் இணைக்கிறது.
பெயர்
வலது|thumb| கீழ் வலதுபுறத்தில் பார்ப் அல் மண்டாப்புடன் [[செங்கடல்|செங்கடலின் கடலாழம் காட்டும் வரைபடம் ]] அரேபிய தீபகற்பத்தை ஆபிரிக்காவின் கொம்பிலிருந்து பிரித்த ஒரு நிலநடுக்கத்தால் மூழ்கி இறந்தவர்களின் எண்ணிக்கையில் இருந்து, இந்த நீரிணையின் வழியில் கப்பல்களை செலுத்தலில் உள்ள ஆபத்துகளிலிருந்தோ அல்லது ஒரு அரபு செவிவழிக் கதையின் படி இந்த நீரிணை அதன் பெயரைப் பெற்றது.
நிலவியல்
இதன் குறுக்கே உள்ள தூரம் யேமனின் இராசு மென்கெலியில் இருந்து சீபூத்தியில் உள்ள இராசு சியான் வரை சுமார் 20 மைல் (30 கி.மீ) ஆகும். பெரிம் தீவானது நீரிணையை இரண்டு தடங்களாகப் பிரிக்கிறது, அவற்றில் கிழக்கு, பாப் இசுகெண்டர் (அலெட்சாண்டரின் நீரிணை) என அழைக்கப்படுகிறது, இது 2 மைல் (3  கிமீ) அகலம் மற்றும் 16 பாகம் (30 மீ) ஆழம் கொண்டது. அதேசமயம் மேற்கு, அல்லது டாக்- எல்-மயூன், சுமார் 16 மைல் (25 கி.மீ) அகலமும் 170 ஆழம் (310 மீ) ஆழமும் கொண்டது. சீபூத்தியின் கடற்கரைக்கு அருகில் " ஏழு சகோதரர்கள் " என்று அழைக்கப்படும் சிறிய தீவுக் கூட்டம் உள்ளது. கிழக்கு தடத்தில் உள்நோக்கி ஒரு மேற்பரப்பு நீரோட்டம் உள்ளது, ஆனால் மேற்கு தடத்தில் வலுவான வெளிப்புறமாக கீழ்நீரோட்டம் உள்ளது.
வரலாறு
thumb| நீரிணையில் [[பாறை எண்ணெய்|பெட்ரோலிய பொருட்கள் மற்றும் திரவமாக்கப்பட்ட இயற்கை வாயுக்களின் போக்குவரத்து, 2014–2018 ]] மயோசீன் சகாப்தத்தில் பண்டைய-சுற்றுச்சூழல் மற்றும் டெக்டோனிக் நிகழ்வுகள் (புவி ஒடு நிகழ்வு) போன்றவற்றால் டானாகில் இஸ்த்மஸை உருவாக்கியது, இது ஏமன் மற்றும் எத்தியோப்பியா இடையே தொடர்பை உருவாக்கிய நிலப் பாலமாகும். கடந்த 100,000 ஆண்டுகளில், கடல் மட்டத்தின் ஏற்ற இறக்கங்கள் போன்றவை நீரிணை உருவாகவும், மூடவும் காரணமாக ஆயின. நவீன மனிதரின் ஆப்பிரிக்கத் தோற்றக் கருதுகோளின் படி, பாப்-எல்-மண்டேப்பின் நீரிசந்திகள் நவீன மனிதர்களின் ஆரம்பகால இடப்பெயர்வுகளுக்கு சாட்சியாக இருக்கலாம். அப்போது பெருங்கடல்கள் மிகவும் ஆழம் குறைந்தவையாக இருந்தன. மேலும் நீரிணையானது மிகுந்த ஆழமற்றோ அல்லது வறண்டதாக இருந்தது என்று கருதப்படுகிறது. இது ஆசியாவின் தெற்கு கடற்கரையில் தொடர்ச்சியான இடப்பெயர்வுகளை அனுமதித்தது.